

PROJEKTS uz 30.10.2024.

vēlamais datums izskatīšanai: Attīstības komitejā - 13.11.2024.

domē: 28.11.2024.

sagatavotājs un ziņotājs: D. Čūriška

 LĒMUMS

Ādažos, Ādažu novadā

2024. gada 28. novembrī **Nr.**«DOKREGNUMURS»

**Par Carnikavas novada domes 2018. gada 21. februāra lēmuma (protokols Nr. 3, 13. §) atcelšanu**

Izvērtējot Carnikavas novada domes 21.02.2018. lēmuma (protokols Nr. 3, 13. §) “Par pašvaldībai piederoša nekustama īpašuma „Mežgarciema skvērs” sastāvā ietilpstošas zemes vienības (kadastra apzīmējums 8052 008 1581) daļas iznomāšanu malkas šķūnīšu novietošanai” (turpmāk – Lēmums) izpildi, pašvaldības rīcībā esošo informāciju un ar lietu saistītos apstākļus, tika konstatēts:

1. Ņemot vērā iedzīvotāju ierosinājumu, ar Lēmumu tika noteikts, ka Mežgarciema iedzīvotāju malkas šķūnīšu novietošanai ir iznomājama pašvaldībai piederoša nekustamā īpašuma „Mežgarciema skvērs”, Mežgarciems, Carnikavas pag., Ādažu nov. (kadastra Nr. 8052 008 1594), sastāvā ietilpstošās zemes vienības 0,1535 ha platībā ar kadastra apzīmējumu 8052 008 1581 daļa 0,0687 ha platībā.
2. Lēmums pieņemts, lai izpildītu pašvaldību autonomo funkciju - organizēt iedzīvotājiem komunālos pakalpojumus, tai skaitā, siltumapgādi, attiecībā pret Mežgarciema nekustamo īpašumu īpašniekiem, kuriem nav iespējams malkas šķūnīti uzbūvēt savā īpašumā nepietiekamās zemes platības dēļ, paredzot zemes nomas teritoriju 16 malkas šķūnīšu novietošanai, ievērojot ka 1 malkas šķūnītis aizņem 9 m2 lieluplatību.
3. Carnikavas novada pašvaldības institūciju, finanšu, mantas, tiesību un saistību pārņēmēja administratīvi teritoriālās reformas rezultātā ir Ādažu novada pašvaldība.
4. Atbilstoši Lēmumam Nekustamā īpašuma valsts kadastra informācijas sistēmā ir reģistrēta nomas vajadzībām noteikta zemes vienības daļa 0,0687 ha platībā ar kadastra apzīmējumu 8052 008 1581 8001 (turpmāk – Zemesgabals), kā arī atlikusī zemes vienības daļa 0,0848 ha platībā ar kadastra apzīmējumu 8052 008 1581 8002. Abām zemes vienības daļām visā to platībā noteikts nekustamā īpašuma lietošanas mērķis “Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa” (kods 0501).
5. Saskaņā ar Ādažu novada būvvaldes 29.10.2024. izziņu Nr. BIS-BV-63.1-2024-2060 “Par nekustamā īpašuma sastāvu”, apsekojot nekustamā īpašuma „Mežgarciema skvērs”, Mežgarciems, Carnikavas pag., Ādažu nov. (kadastra Nr. 8052 008 1594), sastāvā ietilpstošo zemes vienību ar kadastra apzīmējumu 8052 008 1581 un salīdzinot ar būvvaldes arhīvā pieejamo informāciju konstatēts, ka zemesgabalā nav uzbūvēts neviens malkas šķūnis un par to neviena persona nekad nav iesniegusi normatīvos aktos noteiktā kārtībā izstrādātu būvniecības ieceres dokumentāciju vai saņēmusi atļauju malkas šķūņa būvniecībai.
6. Saskaņā ar pašvaldības Centrālās pārvaldes Grāmatvedības nodaļas informāciju neviens nomas līgums par Zemesgabala daļas iznomāšanu malkas šķūnīša izbūvei nav noslēgts.
7. Ņemot vērā, ka kopš Lēmuma pieņemšanas 21.02.2018., tas ir, vairāk kā sešu gadu laikā, neviens Mežgarciema iedzīvotājs nav ierosinājis izbūvēt un nav uzbūvējis Zemesgabalā malkas šķūnīti, ir pamatoti secināt, ka Lēmums ir zaudējis savu aktualitāti un ir atceļams.
8. Pašvaldību likuma 73. panta ceturtā daļa cita starpā noteic, ka pašvaldībai ir tiesības veikt privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.
9. Informācija par zemes vienības daļu 0,0687 ha platībā ar kadastra apzīmējumu 8052 008 1581 8001 un zemes vienības daļu 0,0848 ha platībā ar kadastra apzīmējumu 8052 008 1581 8002 pēc Lēmuma atcelšanas ir dzēšama no Nekustamā īpašuma valsts kadastra informācijas sistēmas datiem.

Pamatojoties uz Pašvaldību likuma 10. panta pirmās daļas 21. punktu un 73. panta ceturto daļu, kā arī domes Attīstības komitejas 13.11.2024. atzinumu, Ādažu novada pašvaldības dome

**NOLEMJ:**

1. Atcelt Carnikavas novada domes 21.02.2018. lēmumu (protokols Nr. 3, 13. §) “Par pašvaldībai piederoša nekustama īpašuma „Mežgarciema skvērs” sastāvā ietilpstošas zemes vienības (kadastra apzīmējums 8052 008 1581) daļas iznomāšanu malkas šķūnīšu novietošanai”.
2. Pašvaldības Centrālās pārvaldes Nekustamā īpašuma nodaļai 20 (divdesmit) darba dienu laikā pēc šī lēmuma pieņemšanas veikt darbības informācijas par zemes vienības daļu 0,0687 ha platībā ar kadastra apzīmējumu 8052 008 1581 8001 un zemes vienības daļu 0,0848 ha platībā ar kadastra apzīmējumu 8052 008 1581 8002 dzēšanai no Nekustamā īpašuma valsts kadastra informācijas sistēmas datiem.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@: NĪN, IDRV

Diāna Čūriška, t. 28615546